**Zelena čistka**

Zelena čistka – Let’s do it Croatia! Zajednička jednodnevna akcija čišćenja divljih odlagališta otpada *Zelena čistka* najveći je ekološki volonterski projekt u Hrvatskoj.

Svi lokalni napori povezani za čišće i zelenije sutra. Buđenje svijesti o stvaranju i važnosti odgovornog gospodarenja otpadom s ciljem očuvanja okoliša, prirode i planete Zemlje, koja je naše zajedničko dobro, prvi je korak na tom putu.

Izvrsni rezultati prošlogodišnjih akcija poticaj su da ove godine budemo još jači i još bolji:

* prva akcija Zelena čistka provedena je 2012., sa **41.558** volontera, kad je skupljeno **3.746 tona** otpada,
* druga akcija Zelena čistka provedena je 2013., sa gotovo **50.000** volontera, kad je skupljeno **3.918 tona** otpada,
* treća akcija Zelena čistka provedena je 2014., sa preko **52.000** volontera, kad je skupljeno **4.800 tona** otpada

Stoga ćemo **18. travnja 2015.** godine udružiti napore kako bi pokazali koliko nam je važan okoliš i priroda, te što sve možemo i spremni smo učiniti u samo jednom danu. Pridruži nam se i ti! Osjeti zajedništvo i pozitivu koja će nam, promjenom našeg odnosa prema okolišu i prirodi, te zbrinjavanju otpada, omogućiti bolje sutra!

**Ciljevi:**

* osvještavanje o važnosti primarnog odvajanja otpada
* okupiti volontere i organizacije u zajedničkoj akciji čišćenja 18. travnja 2015.
* očistiti ilegalno odložen otpad u cijeloj Hrvatskoj
* podignuti svijesti o stvaranju i odlaganju otpada, te važnosti očuvanja okoliša, prirode i planete Zemlje, kao zajedničkog dobra sviju
* povezati predstavnike svih sektora  za realizaciju zajedničkog cilja, čišće Hrvatske
* utjecati na promjenu vrste i/ili količine materijala koji se koriste za ambalažu u proizvodnji i uslugama

*Zelena čistka* dio je globalnog pokreta Let’s do it! i godišnjih akcija *World Cleanup (Očistimo svijet)*, koja okuplja aktivne građane i organizacije u najvećem  volonterskom projektu u povijesti čovječanstva. Više o Let’s do it možete pročitati na [LINKu](http://www.zelena-cistka.org/wordpress/zelena-cistka/lets-do-it/).

http://www.zelena-cistka.org/zelena-cistka/